b'\n_START_ARTICLE_\nFranc Bu\xc4\x8dar (veterinar)\n_START_SECTION_\n\xc5\xbdivljenje in delo\n_START_PARAGRAPH_\nSodeloval je v narodnoosvobodilni borbi. Po vojni je 1952 diplomiral na zagreb\xc5\xa1ki Veterinarski fakulteti in prav tam 1969 tudi doktoriral. Kot veterinar je najprej slu\xc5\xbeboval v rojstnem kraju, nato je bil klavni in\xc5\xa1pektor in do 1962 vi\xc5\xa1ji strokovni sodelovec pri Veterinarskem zavodu Slovenije v Ljubljani. Leta 1962 je postal predavatelj na ljubljanski Biotehni\xc5\xa1ki fakulteti; od 1973 izredni ter od 1977 redni profesor za predmet tehnologije mesa. V raziskovalnem delu se je posvetil kakavosti mi\xc5\xa1i\xc4\x8dnine, postopkom pri predelavi, vplovom le-teh na senzori\xc4\x8dne lastnosti mesa in tudi tehnologiji doma\xc4\x8dih mesnih specialitet. Sam in v soavtorstvu s sodelavci je objavil ve\xc4\x8d znanstvenih razprav. Za svoje delo je 1980 prejel Jesenkovo priznanje, ljubljanska univerza pa mu je podelila naziv zaslu\xc5\xbeni profesor (1995).'